ا گر 20ویں صدی کے آغاز میں دیکھا جائے تو سرکل بکوٹ میں جو شخصیت سماج ، مذہب اور لوگوں کے دل و دماغ پر چھائی نظر آتی ہے وہ مولانا میاں پیر فقیراللہ بکوٹی ہیں ، انھوں نے سرکل بکوٹ میں نہ صرف نماز جمعہ کا آغاز کیا بلکہ بہت سی ایسی مہلک ترین رسومات کا بھی قلع قمع کیا جنھوں نے یہاں کے سماج کو بری طرح اپنی لپیٹ میں لیا ہوا تھا ، انھوں نے ایک ایسی باطنی تحریک کی بھی بنیاد رکھی جو آگے چل کر قیام پاکستان کی مہمیز بننے کے علاوہ کشمیری حریت پسندوں کے لیے بھی آکسیجن ثابت ہوئی ، انھوں نے یہاں کے لوگوں کو ایک امنگ ، تمنا اور جینے کی اس وقت آرزو سے آشنا کیا جب وہ انگریز کے جبر اور ہندو مظالم میں کراہ رہے تھے ، ان کی جان ، مال اور عزت و آبرو بھی داؤ پر لگی ہوئی تھی اور ان میں 1857ءکی جنگ آزادی کی ناکامی کے بعد مرگ کی کیفیت طاری تھی ، یہی وجہ ہے کہ ان کی وفات کی صدی کے بعد بھی اہلیان سرکل بکوٹ کی چوتھی نسل اس بات کا اقرار کر رہی ہے کہ " پیر بکوٹی" ہمارے ہیں ۔
Entity: میاں پیر فقیراللہ بکوٹی — Type: /person